આ જોગવાઈ અનુસાર જે કોઈ વ્યક્તિ, બીજી વ્યક્તિના શરીર ઉપર તેજાબ (એસિડ) ફેંકીને અથવા તેને તેજાબ આપીને (પીવડાવી) અથવા અન્ય કોઈ સાધનોનો ઉપયોગ કરીને, એવા ઈરાદાથી કે તેને ઈજા કરવી અથવા એવા જ્ઞાન સાથે કે તે આવી વ્યક્તિને ઈજા કે નુકસાન પહોંચાડશે, તે વ્યક્તિના શરીરના ભાગ કે ભાગોને કાયમી કે અંશતઃ નુકસાન કરશે અથવા તેને બેડોળ બનાવશે, દઝાડશે અથવા અપંગ બનાવશે અથવા વિકૃત કે અશક્ત બનાવશે તેને કોઈપણ પ્રકારની કારાવાસની શિક્ષા ફરમાવી શકાશે કે જે દશ વર્ષથી ઓછી ન હોય પણ આજીવન કારાવાસ સુધી વિસ્તારી શકશે અને તેના સાથે દંડ પણ કરવામાં આવશે.